Imagini neașteptate cu Cătălin Zmărăndescu, în ediția de joi, 7 martie 2024, la Survivor All Stars. Concurentul a plâns ca un copil în fața camerelor de filmat, când a discutat cu o persoană dragă lui. Aproape nimeni nu s-a așteptat la așa ceva. "Foarte mult visez". Foto
Este greu de crezut că sportivul Cătălin Zmărăndescu mai are nevoie de vreo prezentare. În vârstă de 51 de ani, concurentul de la Pro TV este fost artist marțial mixt profesionist, kickboxer și boxer român. Aparițiile sale fizice marchează prin sentimentul de forță prin care (probabil nu vrea, dar) se impune.
Cătălin Zmărăndescu are 1,84 metri înălțime și, cel puțin în urmă cu câțiva ani, avea în jur de 100 de kilograme. Știe foarte bine să se descurce în condiții de stres și provocări fizice, datorită istoricului său de performanță. Bărbatul a avut peste 10 victorii la meciurile de kickboxing și doar o înfrângere.
Cu o experiență promițătoare în domeniul sportiv, Cătălin Zmărăndescu a fost ales să participe la Survivor România în anul 2022. A revenit în echipa Faimoșilor în sezonul Survivor All Stars, unde se descurcă foarte bine, bucurându-se de susținerea telespectatorilor și nu numai.
Poate de multe ori a lăsat impresia de duritate, însă Cătălin Zmărăndescu este un om foarte sentimental. A demonstrat din nou acest lucru în ediția de joi, 7 martie 2024, de la Survivor All Stars. Concurenților li s-a permis să vorbească cu membrii familiei lor, sportivul sunând-o pe partenera lui de viață.
Cătălin Zmărăndescu a fost vizibil emoționat de discuția telefonică pe care a putut să o aibă cu soția lui din jungla dominicană, după cum arată imaginile difuzate în ediția de joi, 7 martie 2024, la Pro TV. Sportivul i-a mărturisit soției cele mai profunde trăiri față de familia lui.
Concurentul din tabăra Faimoșilor a dezvăluit că a visat, în timp ce era în jungla dominicană, că Matilda, fiica lui, și-a întins mâinile spre el, pentru a fi luată în brațe, spunându-i cât de mult are nevoie de iubirea lui. Bărbatul s-a emoționat până la lacrimi. Nu și-a putut stăpâni trăirile.
Cătălin Zmărăndescu: Bubu, ce faci?
Soția lui Zmărăndescu: Nu îmi vine să cred! Sunt bine, sunt foarte bine, nu îţi face probleme, toată lumea este bine acasă, totul este bine.
Cătălin Zmărăndescu: Asta-i bine, pentru că v-am visat foarte mult în ultima perioadă! Foarte mult vă visez, în special pe cei mici. Am visat-o pe Matilda că mi-a zis "Am nevoie de dragostea ta!" şi a întins mâinile spre mine.
Soția lui Zmărăndescu: Să ştii că a fost foarte supărată în primele săptămâni pe mine. Mi-a zis că trebuia să învăţ să o ţin în braţe ca tine.
Cătălin Zmărăndescu: Sper să mai vrea să mai doarmă cu mine când ajung acasă. Matilda şi Luiza sunt ceva… Intră în sufletul meu cu totul, sunt cele mai importante.